Zápisnica zo zasadnutia Obecného zastupiteľstva Záhorská Ves konaného dňa 23.07.2014 o 17.00 hodine v budove Obecného úradu v Záhorskej Vsi

Prítomní: JUDr. Boris Šimkovič – starosta obce, poslanci: PhDr. Darina Brukkerová, Danihel Pavol, Hanzlovič František, Malíková Gabriela, Matejov Peter, JUDr. Milan Repár, Nechala Stanislav, Mgr. Kaderová Rúth – kontrolórka obce
Ospravedlnení, neprítomní poslanci: Vajdečka Miroslav, Biesik Peter
Zapisovateľ uznesení: Mgr. Kaderová Rúth
Zapisovateľ zápisnice: Michaela Danihelová
Overovatelia zápisnice: JUDr. Milan Repár, PhDr. Brukkerová Darina

Program OZ:
1.	Otvorenie zasadnutia
2.	Úprava rozpočtu z rezervného fondu
3.	Informácie starostu obce
4.	Rôzne – diskusia
5.	Schválenie uznesení
6.	Záver
Zápis zo zasadnutia OZ:
1.	Otvorenie – starosta obce otvoril zasadnutie OZ a privítal všetkých prítomných, určil zapisovateľa uznesení, zápisnice, overovateľov zápisnice a informoval ich o programe zasadnutia OZ.
2.	Kontrolórka obce informovala poslancov, že poslanci OZ musia prijať opravu textu uznesenia č. 65/2014 nakoľko nebolo v súlade so zákonom, nový text uznesenia je nasledovný: OZ opravuje znenie celého uznesenia č. 65/2014 zo dňa 30.06.2014: 
1.	OZ schvaľuje záverečný účet obce Záhorská Ves za rok 2013, ktorý vykazuje: v bežnom rozpočte príjmy 1 105 514,28 €, výdavky 1 008 696,90 € a prebytok 96 817,38 €. V kapitálovom rozpočte príjmy 34 508,00 €, výdavky 207 656,10 € a schodok 173 148,10 €. Príjmové finančné operácie 126 560,02 €, výdavkové finančné operácie 31 052, 47 € a prebytok finančných operácií vo výške 95 507,55 €.
2.	Schodok rozpočtového hospodárenia po vylúčení finančných operácií vykázaný v Záverečnom účte obce Záhorská Ves za rok 2013 v sume 76 330,72 €, ktorý bol v bežnom roku vysporiadaný z rezervného fondu obce. Zodpovední: Danihelová Michaela, starosta obce.
Za: 6 poslancov, Proti: 0, Zdržal sa: 1 poslanec /p. Hanzlovič/, Neprítomní: 2 poslanci /p. Vajdečka, p. Biesik/
Ďalej kontrolórka obce predniesla poslancom na schválenie návrh VZN č. 1/2014 obce o úhradách za sociálne služby poskytované obcou Záhorská Ves, návrh bol vyvesený na úradnej tabuly obce od 3.6.2014 na pripomienkovanie. OZ schválilo toto VZN obce s platnosťou od 01.09.2014: Za: 7 poslancov, Proti: 0, Zdržal: 0, Neprítomní: 2 poslanci /p. Vajdečka, p. Biesik/.
Kontrolórka informovala poslancov, že bol vykonaný audit účtovnej závierky obce za rok 2013, starosta prečítal poslancom záver z vykonaného auditu a poslanci následne zobrali na vedomie Správu nezávislého audítora o overení účtovnej závierky zostavenej k 31.12.2013. Za 7 poslancov, Proti: 0, Zdržal sa: 0, Neprítomní: 2 poslanci /p. Vajdečka, p. Biesik/.
Pani Danihelová Michaela informovala poslancov, že povolenie starostovi obce, aby mohol vykonávať  rozpočtové opatrenia sám do výšky podľa schválenia poslancov obce sa musí schvaľovať každoročne. Následne OZ po prehodnotení a diskusii schválilo uznesením č. 73/2014, že starosta obce môže schvaľovať rozpočtové opatrenia len do výšky 400,00 €. Za: 6 poslancov, Proti: 0, Zdržal sa: 1 poslanec /p. Matejov/, Neprítomní: 2 poslanci /p. Vajdečka, p. Biesik/. Ďalej p. Danihelová predložila poslancom návrh rozpočtového opatrenia , ktoré by bolo potrebné schváliť nasledovne: v príjmovej časti upraviť položku dotácia BSK na oplotenie školy v sume 2500€, preplatenie škody Peugeot z havarijnej poistky na sumu 3964,19 €, nájom pozemkov zvýšiť na sumu 8950€ teda upraviť o 6650€, nájom za hrobové miesta nakoľko neboli rozpočtované na sumu 7000€. Celkové bežné príjmy budú po úprave vo výške 1 284420,83 €, vo výdavkovej časti sa upravia len kapitálové výdavky, kde sa zvýši položka nadstavba MŠ na základe výberového konania na sumu 266 000,00 € teda rozpočet sa navýši o 166 000,00 €. Kapitálové výdavky budú po úprave vo výške 329 940,00 €, ostatné zostáva nezmenené. OZ schválilo rozpočtové opatrenie podľa návrhu dňa 23.07.14, Za: 6 poslancov, Proti: 0, Zdržal sa: 1 poslanec /p. Hanzlovič/, Neprítomní: 2 poslanci /p. Vajdečka, p. Biesik/. Nadstavba MŠ sa navýši z rezervného fondu v sume 166 000,00 €.
3.	Informácie starostu obce: starosta informoval, že spolu s pani PhDr. Brukkerovou vypracovali návrh na prieskum názoru občanov obce Záhorská Ves na výstavbu mostu, starosta navrhuje 21.9.14 od 7.00 hodine do 14.00 hodine vykonať prieskum v zasadačke OÚ, kde sa občania môžu vyjadriť či majú alebo nemajú záujem o výstavbu mostu v obci, v tento deň sa uskutoční prieskum aj v Angerne. Ďalej informoval, že bola na kompe kontrola z Rakúskej strany, ktorá bola bez problémov.
Starosta ďalej informoval o nadstavbe MŠ, že výberové konanie vyhrala firma Slovakwood, Lučenec, ktorá by mala začať od 1.8.14 s nadstavbou. Sused p. Kaššovič podal odvolanie k stavebnému povoleniu, starosta toto odvolanie zaslal na Krajský stavebný úrad a ostatným dotknutým stranám. Ak by sme uspeli proti tomuto odvolaniu môžeme stavať, ale nakoľko sa vyskytla chyba pri delimitácii MŠ z Okresného úradu Malacky na Obec Záhorská Ves, kde jedna časť pozemku v MŠ zostala SPF, musíme toto dať prepísať na Obec. Ak by sa to podarilo, že obec bude vlastníkom tejto parcely následne ju obec daruje Jeseni života, ktorá sa bude starať o detské ihriská a následne môžeme dostať stavebné povolenie. Starosta navrhuje uznesenie: OZ schvaľuje darovanie pozemkov po delimitačnom procese zo Slovenského pozemkového fondu na obec Záhorská Ves v znení: Parc.č. 405/3 o výmere 589 m2, druh pozemku zastavaná plocha, parcela registra „C“ a parc.č. 405/4 o výmere 316 m2, druh pozemku zastavaná plocha, parcela registra „C“, v katastrálnom území Záhorská Ves, zapísaných na LV 1097, ktorých vlastníkom je obec Záhorská Ves zastúpená starostom obce JUDr. Borisom Šimkovičom, IČO: 305219, obdarovanému Jeseň života p.o., ul. Hlavná 129, 900 65  Záhorská Ves, IČO: 30857007. Správne poplatky spojené so zápisom –vkladom vlastníckeho práva k nehnuteľnosti hradí v plnej výške darca. OZ schválilo toto uznesenie: Za: 6 poslancov, Proti: 0, Zdržal sa: 1 poslanec /p. Hanzlovič/, Neprítomní: 2 poslanci /p. Vajdečka, p. Biesik/. 
Pán Miček Leonard ml., vyjadril svoj názor o stavbe MŠ, že by bolo lepšie keby sa pristavila škôlka ďalej do dvora ako nadstavba, ktorá mu bude zatieňovať jeho pozemok a bude bývať ako pod panelákom, starosta povedal, že sa dal vypracovať aj svetlotechnický posudok, ktorý bol v poriadku.
4.	Rôzne – diskusia – pán Hanzlovič sa spýtal či sa podala reklamácia na cesty v Zákostolí a Školská nakoľko hrozne dunia, pán Danihel povedal, že to bol prejsť a sú tam aj popraskané obrubníky. Starosta osloví pána Vydru z firmy Duvystav ohľadom reklamácie cesty a keby boli nejaké problémy, že by neuznali reklamáciu, zavolá sa odborník na takéto stavby a dá sa vypracovať posudok. Záruka na cesty je 36 mesiacov, takže ešte jeden rok je v záruke, treba to využiť.
Pán Repár navrhol, aby sa opätovne ako minulý rok oslovili majitelia zaburinených pozemkov, aby si dali tieto pozemky do poriadku, nakoľko ich je opäť veľa a môže prísť k nejakému nešťastiu (požiaru). Komisia životného prostredia zistí, ktoré pozemky sú zaburinené a vyzve majiteľov k náprave, ak by nemali možnosť to napraviť môže im to vykonať aj obec po zaplatení za kosenie.
Pani Malíková sa informovala, že či sa nedoplatky vymáhajú – kontrolórka odpovedala, že áno výzvy a vymáhanie má účel a ľudia postupne platia.
Pán Ichman sa prišiel sťažovať na otváracie hodiny prevádzky ZUMI, nakoľko ich nedodržuje a je tam stále dlho do noci rušno. Starosta informoval, že sťažnosť od susedov prišla aj písomne na obecný úrad, na základe, ktorej jej obec poslala upozornenie, v prípade, že sa nevykoná náprava bude sa to riešiť ďalej, susedia by mali zavolať políciu ak sa opätovne ruší nočný kľud. Následne na rušenie nočného kľudu informovala aj p. Malíková, že rodina Záňová neustále rušia nočný kľud každý víkend, už ich aj susedia upozorňovali a robia to ešte viacej. Starosta povedal, že zavolá p. Záňovi a dohovorí mu.
5.	Schválenie uznesení:
V priebehu zasadnutia OZ bolo prijatých 7 uznesení.
6.	Záver:
Starosta poďakoval prítomným za účasť a ukončil zasadnutie OZ.

Overovatelia:
-	JUDr. Milan Repár		.......................................

-	PhDr. Darina Brukkerová	.......................................

Starosta obce JUDr. Boris Šimkovič		.......................................

Zapísala: Michaela Danihelová

V Záhorskej Vsi, dňa 23.07.14